钦定古今图书集成/明伦汇编/氏族典/第345卷 > 周札
## 钦定古今图书集成/明伦汇编/氏族典/第345卷 > 周札

按《晋书周处传》：“处子札，字宣季，性矜险好利，以讨钱
㻅功，赐爵漳浦亭侯。徐馥平，改东迁县侯，转右将军，
都督石头水陆军事。王敦举兵攻石头，札开门应敦，
故王师败绩。敦转札为光禄勋，寻补尚书。时札兄靖
子懋，懋弟筵，筵弟赞，赞弟缙，次兄子勰，一门五侯，并
居列位，吴士贵盛，莫与为比，王敦深忌之。时有道士”
李脱者，妖术惑众，号“李八百。”敦使庐江太守李恒告
札及其诸兄子与脱谋图不轨，尽掩杀札兄弟子。既
而遣军会稽，袭札，见杀。札长子澹，太宰府掾；次子稚
察，孝廉，不行。